CELEX: 32010D0728(01)
Language: lv
Date: 2010-11-29 00:00:00
Title: Komisijas Lēmums ( 2010. gada 29. novembris ), ar ko izveido anketu, kas jāizmanto, lai ziņotu par to, kā tiek īstenota Eiropas Parlamenta un Padomes Direktīva 2008/1/EK par piesārņojuma integrētu novēršanu un kontroli ( IPPC ) (izziņots ar dokumenta numuru C(2010) 8308) (Dokuments attiecas uz EEZ) (2010/728/ES)

30.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 313/13
            
         KOMISIJAS LĒMUMS
   (2010. gada 29. novembris),
   ar ko izveido anketu, kas jāizmanto, lai ziņotu par to, kā tiek īstenota Eiropas Parlamenta un Padomes Direktīva 2008/1/EK par piesārņojuma integrētu novēršanu un kontroli (IPPC)
   (izziņots ar dokumenta numuru C(2010) 8308)
   (Dokuments attiecas uz EEZ)
   (2010/728/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 15. janvāra Direktīvu 2008/1/EK par piesārņojuma integrētu novēršanu un kontroli (1) un jo īpaši tās 17. pantu,
   tā kā:
   
               (1)
            
            
               Direktīvas 2008/1/EK 17. panta 3. punkts paredz, ka ziņojumus par direktīvas īstenošanu un tās efektivitāti salīdzinājumā ar citiem ES instrumentiem par vidi sagatavo saskaņā ar Padomes Direktīvas 91/692/EEK (2) 6. pantā izklāstīto procedūru.
            
         
               (2)
            
            
               Direktīvas 2008/1/EK 17. panta 1. punkts paredz ziņojumu attiecībā uz pieejamiem reprezentatīviem datiem par robežvērtībām iekļaut vispārējā izpildes ziņojumā.
            
         
               (3)
            
            
               Direktīva 91/692/EEK paredz, ka ziņojums jāsagatavo, pamatojoties uz anketu vai izklāstu, kuru Komisija izstrādājusi ar komitejas atbalstu, kas izveidota saskaņā ar direktīvas 6. pantu.
            
         
               (4)
            
            
               Pirmais ziņojums attiecās uz laikposmu no 2000. gada līdz 2002. gadam ieskaitot.
            
         
               (5)
            
            
               Otrais ziņojums attiecās uz laikposmu no 2003. gada līdz 2005. gadam ieskaitot.
            
         
               (6)
            
            
               Trešais ziņojums attiecās uz laikposmu no 2006. gada līdz 2008. gadam ieskaitot.
            
         
               (7)
            
            
               Ceturtais ziņojums attieksies uz laikposmu no 2009. gada līdz 2011. gadam ieskaitot.
            
         
               (8)
            
            
               Ņemot vērā pieredzi, kas gūta Direktīvas 2008/1/EK īstenošanā un iepriekšējo anketu izmantošanā, ir jāpielāgo anketa, kas paredzēta laikposmam no 2009. gada līdz 2011. gadam. Skaidrības labad ir jāaizstāj Padomes Lēmums 2006/194/EK (3).
            
         
               (9)
            
            
               Šajā lēmumā paredzētie pasākumi atbilst atzinumam, ko komiteja sniegusi saskaņā ar Direktīvas 91/692/EEK 6. pantu,
            
         IR PIEŅĒMUSI ŠO LĒMUMU.
   1. pants
   1.   Dalībvalstis izmanto pielikumā noteikto anketu, lai ziņotu par Direktīvas 2008/1/EK īstenošanu.
   2.   Iesniedzamie ziņojumi aptver laikposmu no 2009. gada 1. janvāra līdz 2011. gada 31. decembrim.
   2. pants
   Lēmumu 2006/194/EK atceļ.
   3. pants
   Šis lēmums ir adresēts dalībvalstīm.
   
      Briselē, 2010. gada 29. novembrī
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 24, 29.1.2008., 8. lpp.
   
      (2)  OV L 377, 31.12.1991., 48. lpp.
   
      (3)  OV L 70, 9.3.2006., 65. lpp.
   
      PIELIKUMS
      1.   DAĻA
      
         ANKETA PAR TO, KĀ ĪSTENOT DIREKTĪVU 2008/1/EK PAR PIESĀRŅOJUMA INTEGRĒTU NOVĒRŠANU UN KONTROLI (IPPC)
      
      
         Vispārējas piezīmes
      
      Šī ceturtā anketa saskaņā ar Direktīvu 2008/1/EK attiecas uz laikposmu no 2009. līdz 2011. gadam. Ņemot vērā direktīvas īstenošanā gūto pieredzi un informāciju, kas jau saņemta ar pirmajām trim anketām, šajā anketā uzmanība koncentrēta uz izmaiņām un panākumiem, ko dalībvalstis guvušas faktiskā direktīvas īstenošanā. Attiecībā uz transponēšanas aspektiem Komisija veiks visas vajadzīgās darbības, jo īpaši rūpīgi pārbaudot paveikto darbu saistībā ar procedūrām pārkāpumu gadījumos, lai nodrošinātu pilnīgu un pareizu direktīvas transponēšanu valstu tiesību aktos.
      Šī anketa nemaina lielāko daļu no Lēmumā 2006/194/EK ietvertajiem aspektiem, lai nodrošinātu nepārtrauktību un ļautu veikt tiešus salīdzinājumus ar iepriekšējām atbildēm. Tajos gadījumos, kad jauninājumi ir tādi paši kā iepriekšējās anketās, var vienkārši sniegt norādi uz iepriekšējām atbildēm, ja situācija nav mainījusies. Ja ir bijušas izmaiņas, tās jāapraksta jaunā atbildē.
      Sniedzot atbildes uz anketas specifiskajiem jautājumiem par vispārējiem saistošajiem noteikumiem, lūdzam dot pamatinformāciju par noteikumu vai vadlīniju veidu un norādīt tīmekļa saites vai attiecīgi citus piekļuves līdzekļus.
      Komisija paredz izmantot ReportNet platformu (vai attiecīgā gadījumā tās aizstājēju), lai dalībvalstīm ļautu izmantot elektroniskās ziņošanas instrumentu, kas pamatojas uz šo anketu. Attiecīgi Komisija stingri ieteiks to izmantot ziņošanas prasības izpildei, lai samazinātu slogu un racionalizētu atbilžu analīzi.
      1.   Vispārējais apraksts
      
      
                  1.1.
               
               
                  Vai kopš pēdējā ziņojuma laikposma (2006.–2008. gads) dalībvalsts vai reģionālajos tiesību aktos un atļauju sistēmā(-ās), ar kuru(-ām) īsteno Direktīvu 2008/1/EK, ir izdarītas būtiskas izmaiņas? Ja tā ir, aprakstiet šīs izmaiņas un to iemeslus un sniedziet norādes uz jaunajiem tiesību aktiem.
               
            
                  1.2.
               
               
                  Vai dalībvalstīm Direktīvas 2008/1/EK īstenošanā ir bijušas grūtības, kas izriet no ierobežotiem personāla resursiem un kompetences? Ja tā ir, aprakstiet grūtības, kā arī jebkurus plānus to novēršanai.
               
            2.   Iekārtu un atļauju skaits (2. panta 3. un 4. punkts un 4. pants)
      
      
                  2.1.
               
               
                  Norādiet iekārtu skaitu, kā noteikts Direktīvā 2008/1/EK, un to atļauju skaitu atbilstoši darbības veidam ziņošanas laikposma beigās, izmantojot 2. daļā doto paraugu un piezīmes.
               
            
                  2.2.
               
               
                  
                     IPPC iekārtu identificēšana. Ja iespējams, norādiet interneta saiti publiski pieejamai atjauninātai informācijai, kurā ir iekļauti jūsu dalībvalstī esošo IPPC iekārtu nosaukumi, norādīta atrašanās vieta un galvenā darbība (I pielikums). Ja šāda informācija nav publiski pieejama, sniedziet sarakstu ar visām atsevišķām iekārtām, kas darbojās ziņošanas laikposma beigās (nosaukumi, atrašanās vieta un galvenā IPPC darbība). Ja šāds saraksts nebija pieejams, paskaidrojiet, kāpēc.
               
            3.   Atļauju pieprasījumi (6. pants)
      
      
                  3.1.
               
               
                  Aprakstiet visus vispārīgi saistošus noteikumus, norādījumus vai pieteikuma veidlapas, kas sagatavotas, lai nodrošinātu, ka pieteikumos ir ietverta visa 6. pantā minētā informācija, gan vispārējā, gan specifiskā informācija (piemēram, metodoloģija, lai novērtētu iekārtu radītu būtisku emisiju).
               
            4.   Atļaujas izsniegšanas procedūru un nosacījumu koordinācija (7. un 8. pants)
      
      
                  4.1.
               
               
                  Aprakstiet jebkuras atļaujas izsniegšanas procedūru organizatoriskās struktūras izmaiņas, kas veiktas kopš pēdējā ziņojuma laikposma, jo īpaši attiecībā uz kompetento iestāžu līmeni un kompetenču sadali.
               
            
                  4.2.
               
               
                  Vai ir kādas īpašas grūtības, lai nodrošinātu pilnīgu atļaujas izsniegšanas procedūras un nosacījumu koordināciju, jo īpaši, ja ir iesaistītas vairākas kompetentās iestādes, kā paredzēts 7. pantā? Aprakstiet tiesību aktus un norādījumus, kas sagatavoti par šo jautājumu.
               
            
                  4.3.
               
               
                  Kādas tiesību normas, procedūras vai vadlīnijas izmanto, lai nodrošinātu, ka kompetentās iestādes atsakās izsniegt atļauju, ja iekārta neatbilst Direktīvas 2008/1/EK prasībām? Ja iespējams, sniedziet informāciju par to gadījumu skaitu un apstākļiem, kuros atļaujas izsniegšana tika atteikta.
               
            5.   Atļauju izsniegšanas nosacījumu atbilstība un piemērotība (3. panta 1. punkta d) un f) apakšpunkts, 9. pants, 17. panta 1. un 2. punkts)
      
      
                  5.1.
               
               
                  Aprakstiet visus kompetento iestāžu vispārēji saistošos noteikumus vai īpašās vadlīnijas, kuras izdotas par šādiem jautājumiem:
                  
                              1)
                           
                           
                              procedūras un kritēriji emisijas robežvērtību un citu atļaujas izsniegšanas nosacījumu noteikšanai;
                           
                        
                              2)
                           
                           
                              labāko pieejamo metožu vispārējie noteikšanas principi;
                           
                        
                              3)
                           
                           
                              9. panta 4. punkta īstenošana.
                           
                        
            
                  5.2.
               
               
                  Jautājumi, kas saistīti ar labāko pieejamo metožu atsauces dokumentiem (BREF) saskaņā ar Direktīvas 2008/1/EK 17. panta 2. punktu:
                  
                              1)
                           
                           
                              Kā kopumā, nosakot labākās pieejamās metodes, vai nu vispārīgi, vai konkrētos gadījumos ņem vērā Komisijas publicēto informāciju saskaņā ar 17. panta 2. punktu?
                           
                        
                              2)
                           
                           
                              Kā konkrēti izmanto labāko pieejamo metožu atsauces dokumentus, nosakot atļaujas izsniegšanas nosacījumus?
                           
                        
                              3)
                           
                           
                              Vai labāko pieejamo metožu atsauces dokumenti (vai to daļa) ir pārtulkoti?
                           
                        
                              4)
                           
                           
                              Cik noderīgs informācijas avots, nosakot emisijas robežvērtības, līdzvērtīgus parametrus un tehniskos pasākumus, kas pamatojas uz labākajām pieejamajām metodēm, ir tā informācija, ko Komisija publicējusi saskaņā ar 17. panta 2. punktu? Kā to varētu uzlabot?
                           
                        
            
                  5.3.
               
               
                  Citi ar atļaujas izsniegšanas nosacījumiem saistīti jautājumi:
                  
                              1)
                           
                           
                              Vai, nosakot atļaujas izsniegšanas nosacījumus, ir ņemtas vērā vides pārvaldības sistēmas? Ja tas tā ir – kādā veidā?
                           
                        
                              2)
                           
                           
                              Kāda veida atļaujas izsniegšanas nosacījumi vai citi pasākumi parasti piemēroti saskaņā ar 3. panta 1. punkta f) apakšpunktu (atrašanās vietas sanācija pēc darbības pilnīgas izbeigšanas) un kā tie īstenoti praksē?
                           
                        
                              3)
                           
                           
                              Kāda veida atļaujas izsniegšanas nosacījumi parasti noteikti attiecībā uz energoefektivitāti (3. panta 1. punkta d) apakšpunkts)?
                           
                        
                              4)
                           
                           
                              Vai ir izmantota 9. panta 3. punktā minētā izvēles iespēja nenoteikt prasības attiecībā uz energoefektivitāti? Ja tā ir, kā tas īstenots praksē?
                           
                        
            6.   Pieejamie reprezentatīvie dati (17. panta 1. punkts)
      
      
                  6.1.
               
               
                  Uzrādiet pieejamos reprezentatīvos datus par robežvērtībām, kuri konkrētiem darbību veidiem noteikti saskaņā ar Direktīvas 2008/1/EK I pielikumu un, attiecīgā gadījumā, ziņas par labākajām pieejamām metodēm, ar kurām tās iegūtas, kā arī par attiecīgajiem ekoloģiskajiem raksturlielumiem.
                  Komisija sniegs norādes, kā atbildēt uz šo jautājumu, koncentrējoties uz diviem īpašiem sektoriem. Paziņotos datus novērtēs, lai, cik vien iespējams, salīdzinātu noteiktās robežvērtības, panāktos raksturlielumus un, ja iespējams, emisiju līmenī saistībā ar labākajām pieejamajām metodēm, kas norādītas atsauces dokumentos.
               
            7.   Vispārīgi saistoši noteikumi (9. panta 8. punkts)
      
      
                  7.1.
               
               
                  Kādiem iekārtu veidiem un kādām prasībām, ja tādas ir, ir noteikti vispārīgi saistoši noteikumi, kā paredzēts 9. panta 8. punktā? Kur ir pieejami šie vispārīgie saistošie noteikumi? Kādā formā ir noteikti šie noteikumi (piemēram, kas tos nosaka un kāds ir to juridiskais statuss)? Vai, piemērojot šādus noteikumus, ņem vērā vietējos faktorus (kas minēti 9. panta 4. punktā)?
               
            
                  7.2.
               
               
                  Ja tas ir zināms, uz cik iekārtām (vai nu absolūtos skaitļos, vai procentos) līdz pārskata perioda beigām attiecas šie noteikumi?
               
            8.   Vides kvalitātes standarti (10. pants)
      
      
                  8.1.
               
               
                  Vai ir bijuši gadījumi, uz kuriem attiecas 10. pants, un labāko pieejamo metožu izmantošana ir nepietiekama, lai ievērotu Kopienas tiesību aktos noteiktos vides kvalitātes standartus (kā noteikts 2. panta 7. punktā)? Ja ir bijuši, miniet šādu gadījumu piemērus un papildus veiktos pasākumus.
               
            9.   Izmaiņas iekārtās (12. pants un 2. panta 10. punkts)
      
      
                  9.1.
               
               
                  Kā kompetentās iestādes praksē pieņem lēmumu, ievērojot 12. pantu, par to, vai “izmaiņas iekārtas ekspluatācijā” var ietekmēt vidi (2. panta 10. punkts) un vai šādas izmaiņas ir “būtiskas izmaiņas”, kuras var būtiski nelabvēlīgi ietekmēt cilvēkus vai vidi (2. panta 11. punkts)? Miniet attiecīgās tiesību normas, vadlīnijas vai procedūras.
               
            10.   Atļauju izsniegšanas nosacījumu pārskatīšana un atjaunināšana (13. pants)
      
      
                  10.1.
               
               
                  Vai pārskatīšanas biežums un vajadzības gadījumā atļaujas izsniegšanas nosacījumu atjaunināšana (13. pants) ir konkretizēta valsts vai reģionālajos tiesību aktos vai noteikti kā citādi, piemēram, paredzot atļauju derīguma termiņu? Ja jā, kas ir šie citi līdzekļi? Miniet attiecīgos tiesību aktus, vadlīnijas vai procedūras.
               
            
                  10.2.
               
               
                  Kāds ir atļauju piešķiršanas nosacījumu pārskatīšanas reprezentatīvais biežums? Ja starp iekārtām vai sektoriem ir atšķirības, sniedziet informāciju, ja tā ir pieejama.
               
            
                  10.3.
               
               
                  Ko ietver atļauju izsniegšanas nosacījumu pārskatīšanas un atjaunināšanas process? Kā tiek īstenoti noteikumi par atļaujas izsniegšanas nosacījumu pārskatīšanu, ja ir būtiski mainījušās labākās pieejamās metodes? Miniet attiecīgos tiesību aktus, vadlīnijas vai procedūras.
               
            11.   Atļauju izsniegšanas nosacījumu ievērošana (14. pants)
      
      
                  11.1.
               
               
                  Kā praksē īsteno 14. pantā noteikto prasību, ka operatori regulāri informē iestādes par noplūžu monitoringa rezultātiem? Miniet šai sakarā visus kompetentajām iestādēm paredzētos īpašos noteikumus, procedūras vai vadlīnijas.
               
            
                  11.2.
               
               
                  Vai operatori ir iesnieguši regulāru monitoringa ziņojumu? Sniedziet informāciju par šādas informācijas iesniegšanas reprezentatīvo biežumu. Ja starp sektoriem ir atšķirības, sniedziet informāciju, ja tā ir pieejama.
               
            
                  11.3.
               
               
                  Ja tas nav izdarīts saistībā ar ziņojumu saskaņā ar ieteikumu, ar ko nosaka obligātos kritērijus vides pārbaudēm dalībvalstīs, sniedziet pieejamo informāciju par iekārtām, uz kurām attiecas Direktīva 2008/1/EK, par šādiem jautājumiem:
                  
                              1)
                           
                           
                              galvenie elementi, kuri var veidot kompetento iestāžu veiktās vides pārbaudes (apraksts);
                           
                        
                              2)
                           
                           
                              kopējais kompetento iestāžu veikto pārbaudāmo objektu apmeklējumu skaits ziņojuma laikposmā (skaits);
                           
                        
                              3)
                           
                           
                              kopējais iekārtu skaits, kuras apmeklētas ziņojuma laikposmā (skaits);
                           
                        
                              4)
                           
                           
                              kopējais apmeklējumu skaits, kuru laikā kompetentās iestādes vai to vārdā veica emisiju mērījumus un/vai ņēma atkritumu paraugus ziņojuma laikposmā (skaits);
                           
                        
                              5)
                           
                           
                              darbību veids (piemēram, sankcijas vai citi pasākumi), kas veiktas saistībā ar avārijām, negadījumiem un neatbilstību atļauju izsniegšanas nosacījumiem ziņojuma laikposmā (apraksts).
                           
                        
            12.   Sabiedrības informēšana un līdzdalība (15. un 16. pants)
      
      
                  12.1.
               
               
                  Kādas, ja tādas ir, būtiskas izmaiņas ir notikušas kopš pēdējā ziņojuma laikposma tiesību aktu transponēšanā attiecībā uz sabiedrības informēšanu un līdzdalību atļauju izsniegšanas procedūrā, kā noteikts Direktīvā 2008/1/EK (15. un 16. pants)? Kādu ietekmi uz kompetentām iestādēm, atļauju pieprasītājiem un attiecīgo sabiedrības daļu ir atstājušas šīs prasības?
               
            13.   Pārrobežu sadarbība (18. pants)
      
      
                  13.1.
               
               
                  Vai pārskata periodā ir piemērotas 18. panta prasības par pārrobežu informāciju un sadarbību? Miniet uzskatāmus vispārējo procedūru izmantošanas piemērus.
               
            14.   Direktīvas iedarbīgums
      
      
                  14.1.
               
               
                  Kā dalībvalstis vispār novērtē Direktīvas 2008/1/EK iedarbīgumu, cita starpā salīdzinājumā ar citiem ES instrumentiem par vidi? Pamatojoties uz attiecīgajiem pētījumiem un analīzēm, ja tādas ir pieejamas, kāda ir aplēstā labvēlīgā ietekme uz vidi un izmaksas (tostarp administratīvās un atbilstības nodrošināšanas izpildes izmaksas), īstenojot Direktīvu 2008/1/EK? Miniet šos pētījumus un analīzes.
               
            15.   Vispārējie apsvērumi
      
      
                  15.1.
               
               
                  Vai pastāv kādi jautājumi saistībā ar īstenošanu, kas jūsu valstī izraisa bažas? Ja ir, precizējiet.
               
            2.   DAĻA
      
         PARAUGS ATBILDEI UZ 2.1. JAUTĀJUMU
      
      
                  IEKĀRTAS TIPS
               
               
                  
                              A.
                           
                           
                              IEKĀRTAS
                           
                        
               
                  
                              B.
                           
                           
                              BŪTISKAS IZMAIŅAS
                           
                        
               
                  
                              C.
                           
                           
                              ATĻAUJAS PĀRSKATĪŠANA UN ATJAUNINĀŠANA
                           
                        
            
                  Kods
               
               
                  Galvenā iekārtā veiktā darbība, kā noteikts Direktīvas 2008/1/EK I pielikumā
               
               
                  
                              1.
                           
                           
                              Iekārtu skaits
                           
                        
               
                  
                              2.
                           
                           
                              Iekārtu skaits, kurām ir atļauja, kas pilnībā atbilst IPPC direktīvai
                           
                        
               
                  
                              3.
                           
                           
                              Būtisko izmaiņu skaits, kas veiktas ziņojuma laikposmā bez saskaņā ar 12. panta 2. punktu izsniegtas atļaujas
                           
                        
               
                  
                              4.
                           
                           
                              Iekārtu skaits, kurām IPPC atļauja pārskatīta saskaņā ar 13. pantu ziņojuma laikposmā
                           
                        
               
                  
                              5.
                           
                           
                              Iekārtu skaits, kurām IPPC atļauja atjaunināta saskaņā ar 13. pantu ziņojuma laikposmā
                           
                        
            
                  1.
               
               
                  
                     Enerģētika
                  
               
               
                   
               
               
                   
               
               
                   
               
               
                   
               
               
                   
               
            
                  1.1.
               
               
                  Dedzināšana
               
               
                   
               
               
                   
               
               
                   
               
               
                   
               
               
                   
               
            
                  1.2.
               
               
                  Minerāleļļas un gāzes pārstrāde
               
               
                   
               
               
                   
               
               
                   
               
               
                   
               
               
                   
               
            
                  1.3.
               
               
                  Koksēšanas krāsnis
               
               
                   
               
               
                   
               
               
                   
               
               
                   
               
               
                   
               
            
                  1.4.
               
               
                  Akmeņogļu gazifikācija un šķidrināšana
               
               
                   
               
               
                   
               
               
                   
               
               
                   
               
               
                   
               
            
                  2.
               
               
                  
                     Metāli
                  
               
               
                   
               
               
                   
               
               
                   
               
               
                   
               
               
                   
               
            
                  2.1.
               
               
                  Metāla rūdu apdedzināšana un saķepināšana
               
               
                   
               
               
                   
               
               
                   
               
               
                   
               
               
                   
               
            
                  2.2.
               
               
                  Čuguna vai tērauda ražošana
               
               
                   
               
               
                   
               
               
                   
               
               
                   
               
               
                   
               
            
                  2.3. a)
               
               
                  Karstās velmēšanas iekārtas
               
               
                   
               
               
                   
               
               
                   
               
               
                   
               
               
                   
               
            
                  2.3. b)
               
               
                  Kaltuves
               
               
                   
               
               
                   
               
               
                   
               
               
                   
               
               
                   
               
            
                  2.3. c)
               
               
                  Kausēta metāla pārklājuma uzklāšana
               
               
                   
               
               
                   
               
               
                   
               
               
                   
               
               
                   
               
            
                  2.4.
               
               
                  Lietuves
               
               
                   
               
               
                   
               
               
                   
               
               
                   
               
               
                   
               
            
                  2.5. a)
               
               
                  Neattīrītu krāsaino metālu ražošana
               
               
                   
               
               
                   
               
               
                   
               
               
                   
               
               
                   
               
            
                  2.5. b)
               
               
                  Kausēti krāsainie metāli
               
               
                   
               
               
                   
               
               
                   
               
               
                   
               
               
                   
               
            
                  2.6.
               
               
                  Metālu un plastmasas virsmu apstrāde
               
               
                   
               
               
                   
               
               
                   
               
               
                   
               
               
                   
               
            
                  3.
               
               
                  
                     Minerālvielas
                  
               
               
                   
               
               
                   
               
               
                   
               
               
                   
               
               
                   
               
            
                  3.1.
               
               
                  Cementa vai kaļķa ražošana
               
               
                   
               
               
                   
               
               
                   
               
               
                   
               
               
                   
               
            
                  3.2.
               
               
                  Azbesta ražošana
               
               
                   
               
               
                   
               
               
                   
               
               
                   
               
               
                   
               
            
                  3.3.
               
               
                  Stikla ražošana
               
               
                   
               
               
                   
               
               
                   
               
               
                   
               
               
                   
               
            
                  3.4.
               
               
                  Minerālu kausēšana
               
               
                   
               
               
                   
               
               
                   
               
               
                   
               
               
                   
               
            
                  3.5.
               
               
                  Keramikas ražošana
               
               
                   
               
               
                   
               
               
                   
               
               
                   
               
               
                   
               
            
                  4.
               
               
                  
                     Ķīmiskas vielas
                  
               
               
                   
               
               
                   
               
               
                   
               
               
                   
               
               
                   
               
            
                  4.1.
               
               
                  Organisko ķīmisko vielu ražošana
               
               
                   
               
               
                   
               
               
                   
               
               
                   
               
               
                   
               
            
                  4.2.
               
               
                  Neorganisko ķīmisko vielu ražošana
               
               
                   
               
               
                   
               
               
                   
               
               
                   
               
               
                   
               
            
                  4.3.
               
               
                  Mēslošanas līdzekļu ražošana
               
               
                   
               
               
                   
               
               
                   
               
               
                   
               
               
                   
               
            
                  4.4.
               
               
                  Augu aizsardzības līdzekļu un biocīdu ražošana
               
               
                   
               
               
                   
               
               
                   
               
               
                   
               
               
                   
               
            
                  4.5.
               
               
                  Farmaceitisko līdzekļu ražošana
               
               
                   
               
               
                   
               
               
                   
               
               
                   
               
               
                   
               
            
                  4.6.
               
               
                  Sprāgstvielu ražošana
               
               
                   
               
               
                   
               
               
                   
               
               
                   
               
               
                   
               
            
                  5.
               
               
                  
                     Atkritumu apsaimniekošana
                  
               
               
                   
               
               
                   
               
               
                   
               
               
                   
               
               
                   
               
            
                  5.1.
               
               
                  Bīstamo atkritumu apglabāšana vai reģenerācija
               
               
                   
               
               
                   
               
               
                   
               
               
                   
               
               
                   
               
            
                  5.2.
               
               
                  Sadzīves atkritumu sadedzināšana
               
               
                   
               
               
                   
               
               
                   
               
               
                   
               
               
                   
               
            
                  5.3.
               
               
                  Atkritumu apglabāšana (izņemot bīstamos atkritumus)
               
               
                   
               
               
                   
               
               
                   
               
               
                   
               
               
                   
               
            
                  5.4.
               
               
                  Atkritumu apglabāšanas poligoni
               
               
                   
               
               
                   
               
               
                   
               
               
                   
               
               
                   
               
            
                  6.
               
               
                  
                     Citi
                  
               
               
                   
               
               
                   
               
               
                   
               
               
                   
               
               
                   
               
            
                  6.1. a)
               
               
                  Celulozes ražošana
               
               
                   
               
               
                   
               
               
                   
               
               
                   
               
               
                   
               
            
                  6.1. b)
               
               
                  Papīra un kartona ražošana
               
               
                   
               
               
                   
               
               
                   
               
               
                   
               
               
                   
               
            
                  6.2.
               
               
                  Šķiedru vai tekstilmateriālu pirmapstrāde vai krāsošana
               
               
                   
               
               
                   
               
               
                   
               
               
                   
               
               
                   
               
            
                  6.3.
               
               
                  Jēlādu un ādu miecēšana
               
               
                   
               
               
                   
               
               
                   
               
               
                   
               
               
                   
               
            
                  6.4. a)
               
               
                  Kautuves
               
               
                   
               
               
                   
               
               
                   
               
               
                   
               
               
                   
               
            
                  6.4. b)
               
               
                  Pārtikas produktu apstrāde un pārstrāde
               
               
                   
               
               
                   
               
               
                   
               
               
                   
               
               
                   
               
            
                  6.4. c)
               
               
                  Piena apstrāde un pārstrāde
               
               
                   
               
               
                   
               
               
                   
               
               
                   
               
               
                   
               
            
                  6.5.
               
               
                  Dzīvnieku kautķermeņu apglabāšana vai pārstrāde
               
               
                   
               
               
                   
               
               
                   
               
               
                   
               
               
                   
               
            
                  6.6. a)
               
               
                  Intensīva mājputnu audzēšana
               
               
                   
               
               
                   
               
               
                   
               
               
                   
               
               
                   
               
            
                  6.6. b)
               
               
                  Intensīva gaļas cūku audzēšana
               
               
                   
               
               
                   
               
               
                   
               
               
                   
               
               
                   
               
            
                  6.6. c)
               
               
                  Intensīva sivēnmāšu audzēšana
               
               
                   
               
               
                   
               
               
                   
               
               
                   
               
               
                   
               
            
                  6.7.
               
               
                  Virsmu apstrāde ar organiskajiem šķīdinātājiem
               
               
                   
               
               
                   
               
               
                   
               
               
                   
               
               
                   
               
            
                  6.8.
               
               
                  Oglekļa vai elektrografīta ražošana
               
               
                   
               
               
                   
               
               
                   
               
               
                   
               
               
                   
               
            
                  6.9.
               
               
                  CO2 plūsmu uztveršana (Eiropas Parlamenta un Padomes Direktīva 2009/31/EK)
               
               
                   
               
               
                   
               
               
                   
               
               
                   
               
               
                   
               
            
                  Kopā
               
               
                   
               
               
                   
               
               
                   
               
               
                   
               
               
                   
               
               
                   
               
            
         Paskaidrojošas piezīmes par paraugu
      
      Ja nav norādīts citādi, skaitļi atspoguļo reālo situāciju ziņojuma laikposma beigās (2011. gada 31. decembrī).
      Šajā paraugā dotās datu apkopošanas vienības balstīsies “iekārtu skaitā” un “būtisku izmaiņu skaitā”, izmantojot Direktīvas 2008/1/EK 2. panta 3. punktā dotās “iekārtas” darba definīciju un 2. panta 11. punktā doto “būtisku izmaiņu” darba definīciju.
      “Iekārtas tips” attiecas uz galveno iekārtā veikto darbību. Par iekārtām ziņo atbilstoši tikai vienīgai darbībai arī tad, ja iekārtā tiek veiktas vairākas IPPC darbības.
      Papildu vadlīnijas un paskaidrojumi attiecībā uz tabulā norādāmajiem datiem ir norādīti turpmāk. Dalībvalstīm tabula jāaizpilda pēc iespējas pilnīgāk.
      A.   IEKĀRTU SKAITS
      
                  1.
               
               
                  
                     IPPC iekārtu skaits: kopējais iekārtu skaits (gan esošo, gan jauno), kuras darbojas dalībvalstīs ziņojuma laikposma beigās, neatkarīgi no tā, kādā stadijā ir atļaujas piešķiršanas process.
               
            
                  2.
               
               
                  Iekārtu skaits, kurām ir atļauja un kas pilnībā atbilst direktīvai: kopējais IPPC iekārtu skaits, kurām ir viena vai vairākas atļaujas, kas piešķirtas saskaņā ar IPPC direktīvu (tostarp pirms IPPC atļaujas, kas pārskatītas/atjauninātas) neatkarīgi no tā, kad atļauja(-as) izdota(-as) vai atļauja ir tikusi pārskatīta, atjaunināta vai grozīta/atjaunota jebkāda iemesla dēļ.
                  Lai uzskaitītu iekārtas, par kurām jāziņo, dalībvalstīm jāizskata atļauja(-u) statuss, kuras ziņojuma laikposma beigās ir katrai iekārtai. Ievērojiet, ka skaits attiecas uz iekārtām, nevis atļaujām (ņemot vērā, ka vienai iekārtai var būt vairākas atļaujas vai otrādi).
                  Saskaņotības noteikumi: 1 mīnuss 2 ir vienāds ar iekārtu skaitu, kurām nav pilnībā atbilstošas IPPC atļaujas jebkura iemesla dēļ (procedūra nav pabeigta, nav pilnībā iekļautas visas darbības utt.). Ja šis skaitlis atšķiras no nulles, tas liecina par iespējamu IPPC noteikumu pārkāpumu.
               
            B.   BŪTISKAS IZMAIŅAS
      
                  3.
               
               
                  Būtisko izmaiņu skaits, kas veiktas ziņojuma laikposmā bez saskaņā ar 12. panta 2. punktu izsniegtas atļaujas: būtisku izmaiņu skaits, kuras zināmas kompetentajām iestādēm un operatori faktiski īstenojuši bez atļaujas, kā prasīts 12. panta 2. punktā.
                  Ja šis skaitlis atšķiras no nulles, tas liecina par iespējamu IPPC noteikumu pārkāpumu.
               
            C.   ATĻAUJU PĀRSKATĪŠANA UN ATJAUNINĀŠANA
      
                  4.
               
               
                  Iekārtu skaits, kurām IPPC atļauja pārskatīta saskaņā ar 13. pantu ziņojuma laikposmā: kopējais iekārtu skaits, kurām ir viena vai vairākas atļaujas, kas pārskatītas saskaņā ar 13. pantu.
               
            
                  5.
               
               
                  Iekārtu skaits, kurām IPPC atļauja atjaunināta saskaņā ar 13. pantu ziņojuma laikposmā: kopējais iekārtu skaits, kurām ir viena vai vairākas atļaujas, kas atjauninātas saskaņā ar 13. pantu.